कोह्ली साह्ब लगभग पंजाहें ब’रें दे होने। ओह् साढ़े मैह्कमे च कन्सर्वेटर न। ‘पर तुगी में सोह्गा करी देआं जे अज्जा कोला कोई त्रीह् ब’रे पैह्ले इक फॉरैस्ट अफसर ने दस्सेआ हा जे इस लाके च शलैपे दा राज ऐ, ते वासना दा इत्थें जन्म होंदा ऐ। इस लेई, भ्रावा, तुगी सोह्गा रौह्ना पौना ऐ। जेकर आखें तां तेरी लाड़ी अग्गें सफारश करी ओड़ां जे ओह् बी तेरे कन्ने उत्थें उठी जा।’ कोह्ली साह्ब ने हासे ते गम्भीरता दे रले-मिले सुरै च अपनी गल्ल मकांदे होई आखेआ। सुनियै मेरा मूंह् कन्ने तगर सूहा होई गेआ।